laion/Wikipedia-Exotic huggingface dataset:
חאפז

ח'ואג'ה שמס-א-דין מוחמד חאפז שיראזי (בפרסית: خواجه شمس‌الدین محمد حافظ شیرازی או בקיצור: حافظ; תעתיק מדויק: חאפט'; 1325–1389) היה משורר פרסי סופי. חאפז נולד בעיר שיראז שבפרס. והיה השלישי בבניו של בהא א-דין. הוא למד את הקוראן בעל פה כאשר הקשיב לתפילתו של אביו, וגם את שירתו של סעדי (אנ'), שהיה המשורר האהוב עליו. אביו, שהיה סוחר פחם, מת והשאיר אחריו חובות כבדים. חאפז נאלץ לעזוב את בית הספר ולעבוד באריגה ואחר כך במאפייה. כאשר עבד במאפיה הוא הוביל לחם לרובע העשיר של העיר שיראז, ופגש את שאק א- נבאט, שהייתה עלמה יפהפייה. בשנות העשרים לחייו הוא נשא אישה שילדה לו בן, אבל אהב את שאק א-נבאט שסימלה בשבילו יופי אלוהי. חאפז פגש את המשורר עטאר והפך לתלמידו. כשהיה בן 33 שימש חאפז כמשורר החצר של אבו אסחאק, נעשה למשורר מפורסם בשיראז, והיה מורה ללמודי הקוראן בבית הספר שם. כשהיה בן 48 נאלץ להימלט מעירו שיראז ולהתגורר בעיר אספהאן, אך חזר לשיראז כעבור ארבע שנים. בהיותו בן 60 הוא החל במשמרת של ארבעים יום וארבעים לילה שבהם ישב במעגל שאת גבולותיו קבע לעצמו, דבר שגרם לו התעלות רוחנית וחוויה דתית של התקרבות לאלוהים. חאפז מת בשיראז ב-1389, ונקבר בגני מוסאלה שעל גדות נהר רוקנבאר בשיראז, מקום המכונה בשם חאפזיה. חאפז כתב כ-500 "גזל", שירים קצרים המורכבים משני חרוזים בכל בית, ו-42 "מרובעים" (רובאעיאת), שהם שירים בחרוזים של יחידות בעלות שני בתים עם ארבע שורות בכל בית. רבים משיריו הם שירי אהבה המוקדשים לשאק א-נבאט. חלק משיריו הם שירי געגועים לעיר מולדתו שיראז, שנכתבו כאשר התגורר באספהאן. חאפז כתב רק כאשר הייתה לו השראה אלוהית, ולכן הוא כתב רק כ-10 "גזל" בכל שנה. אך בתשע השנים האחרונות לחייו, אחרי שעבר חוויה דתית, הוא כתב יותר ממחצית שיריו. רבים מבין שירי הגזל שכתב היו שירי אהבה לאלוהים. חפיז, "שמעתי את אלוהים צוחק" - מבחר שירי נשמה של גדול המשוררים הסופיים, תרגום: נמרוד בורוש, אוריון הוצאת ספרים, 2011; הוצאת פראג, 2020. חדשות האהבה: שירים פרועים ומתוקים מאת חאפיז, עברית: גיל רון שמע על פי גרסאותיו של דניאל לדינסקי, ירושלים: עולם קטן, 2013 הָאפֶז - דִּיוָאן הָעַ'זַלִים, תרגום ועיבוד לעברית: רחמן חיים, עורך ויועץ אקדמי: ד"ר סולי שאהוור, הוצאה במימון המונים, חיפה, ישראל, נובמבר 2019. ISBN 978-965-92594-3-4 שירו 'סָאקִי נָאמֶה' התפרסם בעברית בז'אנר הסאקי-נאמה של מיטב המשוררים הפרסיים בספר "איגרת ממוזגת היין - סאקי נאמה", תרגום ועיבוד לעברית: רחמן חיים, בהוצאה עצמית, חיפה, פברואר 2019, ISBN 978-965-92594-2-7 המַסְנַוִי היחיד שלו בשם "הוי צבי פראי" התפרסם בעברית בספר "פנינים מהשירה הפרסית", ספר ראשון, תרגום ועיבוד: רחמן חיים, הוצאת כתב-ווב, 2014. ISBN 978-965-7506-29-5 רשימת תרגומים לשירים של חאפז באינדקס "פואטרנס" לתרגומי שירה כתבי חאפז בפרויקט בן-יהודה חאפז, באתר "Find a Grave" (באנגלית) חאפז, באתר אנציקלופדיה בריטניקה (באנגלית) חאפט' (1325-1390), דף שער בספרייה הלאומית חאפז, באתר אנציקלופדיית ההיסטוריה העולמית (באנגלית) כתבי חאפז בפרויקט גוטנברג (באנגלית)
אברהם גינדי

אברהם גינְדי (1942 – 5 ביוני 1986) היה קבלן בניין ויזם בנייה ישראלי. החברה שהקים, חברת אברהם גינדי בע"מ, הייתה מחברות הבנייה הגדולות שפעלו בישראל. אברהם גינדי נולד ב-1942 במשפחה בת שישה ילדים בראשון לציון. להוריו הייתה חנות מכולת. למד בתלמוד תורה, בבית הספר סיני בעיר, ובבית הספר התיכון למסחר פיטמן בתל אביב. בצה"ל שירת כמש"ק חינוך וכמדריך ידיעת הארץ. גינדי פעל תחילה כמתווך נדל"ן, וב-1973 הקים חברת בנייה, שאליה הצטרפו בהמשך אחיו משה ויגאל. חברת אברהם גינדי בע"מ הייתה מחברות הבנייה הגדולות שפעלו בישראל, וניירות הערך שלה נסחרו בבורסה לניירות ערך בתל אביב בתחילת שנות ה-80 פרשו משה ויגאל מהשותפות עם אברהם, והקימו חברה משלהם. באמצע שנות ה-80 הסתבכו עסקיו של אברהם גינדי, וב-1 בדצמבר 1985 הוא נעצר בחשד להונאה במכירת קרקעות בשומרון. המניות של חברת אברהם גינדי בע"מ איבדו כ-80% מערכן במהלך שנת 1985. השופט יעקב מלץ הורה על מעצר עד תום ההליכים כדי למנוע המלטות לחוץ לארץ, אך בפברואר 1986 הוא שוחרר בהוראת השופט מנחם אלון שקבע שמעצרו עד תום ההליכים הוא ענישה בטרם משפט. הסתבכות זו הובילה לשני ניסיונות התאבדות של גינדי שבהם ניצל, אך בניסיון השלישי הוא התאבד בהצתה עצמית בדירת הגג שלו בראשון לציון ב-5 ביוני 1986 ובעקבות מותו החברה פורקה. נטמן בבית העלמין הישן בעירו. עיריית ראשון לציון בה התגורר גינדי הקימה גן משחקים על שמו לזכרו. אברהם גינדי היה נשוי עד מותו לרינה פרנקו, ונולדו להם שני בנים ושתי בנות. שני בניו של גינדי הם בעליה של חברת בנייה, חן ואיתי גינדי בע"מ. אברהם גינדי באתר אלבום המשפחות – עדת ראשון-לציון עופר פטרסבורג‏, כעבור 40 שנה: פרשת הנדל"ן שהסעירה את ישראל בדרך לסיומה? - וואלה נדל"ן, באתר וואלה, 30 ביולי 2023 איה אורנשטיין, "גינדי מכר אוויר צח", מעריב, 4 בדצמבר 1985 המניות הגרועות של השנה, מעריב, 3 בינואר 1986 איה אורנשטיין, גינדי כבר הספיק להוציא ויזה לארצות הברית, מעריב, 24 בדצמבר 1985 במעצרו של אברהם גינדי יש משום ענישה בטרם משפט, מעריב, 25 בפברואר 1986 גיל יודילוביץ', אברהם גינדי התאבד, מעריב, 5 ביוני 1986 גיל יודילוביץ', "בעלי לא התאבד, המשטרה הרגה אותו", מעריב, 6 ביוני 1986 המפרק של החברה היה עו"ד איתן ארז
Abacab

Abacab הוא האלבום האחד עשר של להקת ג'נסיס, אשר יצא לאור בספטמבר 1981. זהו האלבום השני של הלהקה שהגיע למקום הראשון במצעד האלבומים הבריטי למשך 27 שבועות. האלבום מזכיר את סגנונו של האלבום הקודם, Duke, פופ-רוק עם רוק מתקדם. האלבום כולל את הלהיטים כמו: Abacab, Man in the Corner, No Reply At All ו-Keep it Dark. עטיפת האלבום עוצבה על ידי ביל סמית' שיעצב גם את עטיפת אלבום האולפן הבא של הלהקה. האלבום זכה להצלחה גדולה, וצבר איתו קהל מעריצים חדש, אך "הבריח" את המעריצים של התקופה ה"פרוגרסיבית" של הלהקה. פיל קולינס - שירה, תופים, כלי הקשה טוני באנקס - קלידים מייקל ראת'רפורד - גיטרה בס, גיטרה מידע על האלבום Abacab באתר MusicBrainz מידע על האלבום Abacab באתר AllMusic האלבום Abacab באתר Discogs האלבום Abacab באתר ספוטיפיי האלבום Abacab באתר יוטיוב ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בעל טור (פירושונים)

האם התכוונתם ל... בעל טור – מקצוע בתחום התקשורת יעקב בן אשר – חכם יהודי מהמאה ה-14 המכונה "בעל הטורים", מחבר הספר ארבעה טורים אהרון צפנת – משורר וסאטיריקן עברי שחתם על שיריו בשם העט "בעל הטורים"
Genesis (אלבום)

Genesis הוא האלבום השנים עשר של להקת ג'נסיס האלבום יצא לאור באוקטובר 1983. עטיפת האלבום עוצבה על ידי ביל סמית' שעיצב את העטיפה לאלבום הקודם, Abacab. האלבום הופק על ידי הלהקה ויוג' פדגהאם שהפיק ללהקות וזמרים כגון: הפוליס, אלטון ג'ון, ELP, יס ועוד. האלבום כולל את הלהיט Mama שמדבר על אובססיה לפרוצה. באלבום יש גם את הלהיטים That's All, Illegal Alien ועוד. כל שירי האלבום נכתבו על ידי כל חברי הלהקה. תקליט הויניל באלבום, מורכב משני סגנונות. הצד הראשון בעל 4 שירים השלישי והרביעי הם בעצם שיר אחד. צד זה מכליל שירי רוק מתקדם אשר כל שיר נע בין אורך 4 דקות עד ל-11 דקות. הצד השני, כולל 5 שירי פופ ממוסחרים כאשר כל אורך שיר נע בין 3 דקות עד ל-5 דקות. Mama - 6:46 That's All - 4:22 Home by the Sea - 4:46 Second Home by the Sea - 6:22 Illegal Alien - 5:12 Taking It All Too Hard - 3:54 Just a Job to Do - 4:44 Silver Rainbow - 4:27 It's Gonna Get Better - 5:00 פיל קולינס - שירה, תופים, כלי הקשה טוני בנקס - קלידים, קולות מייקל ראת'רפורד - גיטרה בס, גיטרה, קולות לפני שהאלבום יצא לאור, לכמה מהשירים היו שמות אחרים. זוהי רשימת שמות של חלק מהשירים שרצו לתת את השמות האלו בסוגריים את השם של השיר איך שהוא יצא: George and Marthia ‏(That’s All) Heavy Simons ‏(Second Home By The Sea) MTB ‏(Illegal Alien) MJ ‏(Just A Job To Do) Adam ‏(Silver Rainbow) מידע על האלבום Genesis באתר MusicBrainz מידע על האלבום Genesis באתר AllMusic האלבום Genesis באתר Discogs האלבום Genesis באתר ספוטיפיי האלבום Genesis באתר יוטיוב שי להב, לפיל קולינס לא היה סיכוי, באתר ynet, 7 באוקטובר 2013
Invisible Touch

Invisible Touch הוא האלבום השלושה עשר של להקת ג'נסיס. האלבום יצא לאור ביוני 1986. האלבום הופק על ידי הלהקה ויוג' פדגהאם שהפיק גם את האלבום הקודם של הלהקה. האלבום כולל את הלהיט Invisible Touch שהגיע למקום הראשון במצעד הסינגלים בארצות הברית. האלבום כלל גם את הלהיטים Tonight, Tonight, Tonight, Land of Confusion ועוד. Land of Confusion נחשב לאחד הטובים של הלהקה ועטיפת הסינגל, היא בעצם פרודיה לעטיפת האלבום השני של הביטלס, With the Beatles אך בסינגל מראים בובות בדמות חברי הלהקה. גם בקליפ כולל את דמויות הבובות של חברי הלהקה, וכן של מפורסמים כגון: מיק ג'אגר, פול מקרטני, רינגו סטאר ועוד. האלבום גם כולל את הסוויטה המתקדמת Domino אשר נמשכת 10 דקות. עטיפת האלבום עוצבה על ידי חברת Assorted Images. עד היום, האלבום נחשב למצליח ביותר של הלהקה מבחינה מסחרית. האלבום הצליח עד כדי כך שצבר קהל מעריצים צעיר וכך החלה עלייה בפופולריות הלהקה. אך מצד שני, מעריצי התקופה "המתקדמת" של ג'נסיס התאכזבו מן האלבום ואמרו שג'נסיס כבר לא הלהקה אשר הכירו ואהבו. Invisible Touch - 3:29 Tonight, Tonight, Tonight - 8:53 Land of Confusion - 4:45 In Too Deep - 5:02 Anything She Does - 4:09 Domino - 10:44 Throwing It All Away - 3:51 The Brazilian - 4:50 פיל קולינס - שירה, תופים, כלי הקשה אלקטרונים טוני באנקס - קלידים מייקל ראת'רפורד - גיטרה בס, גיטרה, דוושות בס, מוג טאורוס, קולות מידע על האלבום Invisible Touch באתר MusicBrainz מידע על האלבום Invisible Touch באתר AllMusic האלבום Invisible Touch באתר Discogs האלבום Invisible Touch באתר ספוטיפיי האלבום Invisible Touch באתר יוטיוב
We Can't Dance

We Can't Dance הוא האלבום הארבעה עשר של להקת ג'נסיס, אשר יצא לאור בנובמבר 1991. זהו האלבום האחרון שבו השתתף הזמר/מתופף, פיל קולינס. האלבום יצא לאור כאלבום עם דיסק אחד על CD וקלטות וכאלבום כפול על תקליט ויניל. האלבום הגיע למקום הראשון במצעד האלבומים הבריטי במשך 61 שבועות. האלבום כולל בין היתר את הלהיטים No Son of Mine ו-I Can't Dance. השיר Since I Lost You נכתב לזכרו של קונור, בנו של אריק קלפטון, אשר נהרג כתוצאה מנפילה מחלון דירתו. עטיפת האלבום צוירה על ידי חברת Felicity Roma Bowers אשר ציירה את עטיפת האלבום השמיני של הלהקה, Wind & Wuthering. הריקוד המופיע בקליפ השיר I Can't Dance ובהופעות החיות של הלהקה מתקשר אל בית הספר למשחק ואומניות שסולן הלהקה פיל קולינס למד בו, כאשר בשיעורי הריקוד מספר נערים חסרי אקורדינציה אשר ניסו לרקוד לא יכלו להזיז את רגלם מבלי להזיז את זרועותיהם באותו הזמן לאותו הכיוון. פיל קולינס - שירה, תופים טוני בנקס - קלידים, שירה מייק ראת'רפורד - גיטרת בס, גיטרה, שירה No Son of Mine - 6:39 Jesus He Knows Me - 4:16 Driving the Last Spike - 10:08 I Can't Dance - 4:01 Never a Time - 3:50 Dreaming While You Sleep - 7:16 Tell Me Why - 4:58 Living Forever - 5:41 Hold On My Heart - 4:37 Way of the World - 5:38 Since I Lost You - 4:09 Fading Lights - 10:16 השיר ה-11 באלבום, Since I Lost You (מאז שאיבדתי אותך), הוא השיר הקצר השני באלבום. הראשון הוא I Can't Dance אשר אורכו הוא 8 שניות פחות. "Since I Lost You" הוא לא שיר על חברות שנגמרה. השיר נכתב לחברו של המתופף פיל קולינס, הזמר אריק קלפטון. ב-20 במרץ 1991 קונור, בנו בן הארבע של קלפטון, נפל אל מותו מחלון קומה 53, בבניין רב קומות בעיר ניו יורק, מתוך דירתה של חברה של אמו. קלפטון, שהגיע לדירה זמן קצר לאחר התאונה, היה הרוס ושבור בעקבות האירוע. קולינס ניגן לקלפטון את השיר לפני שהשיר נכנס לאלבום. באותו הזמן, קלפטון ניגן לקולינס את שירו המפורסם שנכתב לבנו, Tears in Heaven. פיל קולינס - שירה, תופים, כלי הקשה טוני באנקס - קלידים, שירה מייקל ראת'רפורד - גיטרה בס, גיטרה, שירה מידע על האלבום We Can't Dance באתר MusicBrainz מידע על האלבום We Can't Dance באתר AllMusic האלבום We Can't Dance באתר Discogs האלבום We Can't Dance באתר ספוטיפיי האלבום We Can't Dance באתר יוטיוב
אני חולם על נעמי

אני חולם על נעמי הוא שיר של הצמד "חדוה ודוד" (חדוה עמרני ודוד טל [רוזנטל]). השיר זכה בפסטיבל הזמר הבינלאומי של ימאהא בטוקיו (אנ') בשנת 1970 וכך התפרסם בישראל וביפן. בשנת 1970 פנה הצמד חדוה ודוד אל המלחין והמעבד הישראלי דוד קריבושי שבאותם הימים כתב לחן שמצא חן בעיניהם לפרסומת "קפה עלית". הוא הסכים וחיבר המשך ללחן. הצמד חדוה ודוד פנו אל הפזמונאית והמשוררת הישראלית תרצה אתר כדי שזו תכתוב מילים למנגינה. אתר כתבה את השיר והוא הוקלט. דוד קריבושי נסע עם סליל ההקלטה בווספה שלו לתחנת רדיו. ברמזור אדום פגש אותו האמרגן דני בן אב וביקש ממנו שיר, שלא הושמע עדיין, לפסטיבל שירים בינלאומי חדש של חברת ימאהא בטוקיו. דוד בהחלטה של רגע נתן לו את הסליל. הצמד הופיע עמו בפסטיבל טוקיו וזכה להצלחה מסחררת ביפן. את מילות השיר כתבה אתר על נעמי (לימים וילן), בת זוגו דאז של בנה החורג איל, אותה אהבה מאוד. השיר זכה במקום ראשון באותו פסטיבל. לאחר הניצחון תורגם השיר ליפנית (ביפנית: ナオミの夢, naomi no yume) ונחל הצלחה רבה. אומדן המכירות של השיר ביפנית עמד בין מיליון עותקים ל-3 מיליון, היקף מכירות שנחשב גדול עבור זמרים לא-יפנים. אז הגיעה ההצלחה גם לישראל, ובמצעד הפזמונים ה'תשל"א (1971) של קול ישראל זכה השיר במקום השני. בשנת 2011 התמודד השיר בתחרות שירי שבת עברית ברדיו 103FM בתור אחד מ-100 השירים העבריים האהובים ביותר. השיר המחורז כולל שלושה בתים. כל בית מחולק לשני חלקים, אחרי השניים הראשונים בא פזמון, לאחר הבית השלישי חוזרות השורות האחרונות בחלק הסיום. בבית הראשון מתאר הדובר את מקומה של נעמי, אהובתו, בחלומותיו. הוא מדמה את המחשבות עליה למוזיקה מטפורית המפארת אותה: כלי נשיפה ומיתרים סובבים בחלומי שרים שירי תהילה לך כן, שירי תהילה נעמי נעמי, אני - שלך בבתים הבאים, דמותה של נעמי חורגת כביכול מעולם המחשבות הפנימי והוא רואה את אהובתו בכל אתר ואתר בין שהוא ממשי או מדומיין, כך למשל בבית השני: וברחוב הרמזורים כל הזמן רק אדומים כל התנועה מחכה לך פפם פפם - רק לך נעמי כל העיר הזאת - שלך בשנת 1995 יצאה גרסת כיסוי של השיר בביצועה של הזמרת ליאורה והופיעה באלבומה "עצב ושמחה" שנה לאחר מכן. ב-13 ביוני 2024 הוציאה הזמרת מור גרסת כיסוי לשיר בשלוש שפות: עברית, אנגלית ויפנית. "אני חולם על נעמי" באתר בית לזמר העברי מילות השיר "אני חולם על נעמי" באתר שירונט אני חולם על נעמי - השיר, YouTube ナオミの夢 - ביצוע השיר ביפנית, YouTube חדוה ודוד חולמים על נעמי, דבר, 11 בדצמבר 1970 ניר גורלי ואסף רפפורט, אני חולם על נעמי | חדוה ודוד, בפודקאסט "שיר אחד" של כאן 11, 29 בנובמבר 2021 יוסי חרסונסקי, חדוה ודוד כוכבים זורחים ביפן. מדור "ערב ערב", מעריב, 26.8.1973, עמ' 30 מוטי זעירא, בגלל הלילה - תרצה אתר. סיפור חיים, ישראל: כתר, 2019, עמ' 174
Calling All Stations

Calling All Stations הוא האלבום החמישה עשר של להקת ג'נסיס האלבום יצא לאור בספטמבר 1997. זהו אלבום האולפן האחרון של ג'נסיס. Calling All Stations היה האלבום הראשון לאחר עזיבתו של הזמר/מתופף, פיל קולינס. במקום קולינס, החליף אותו המוזיקאי הסקוטי, ריי וילסון מלהקת הגראנג', סטילסקין הוא הביא לכמה שירים חבר להקה אחד. המתופף הישראלי ניר צידקיהו, והמתופף ניק דבירגילו מ-Spock's Bread. עזיבתו של קולינס סימנה את סוף התקופה ה"פופית" של הלהקה. אך ניתן לשמוע באלבום שניסתה הלהקה לחזור לסגנון הרוק המתקדם שאפיין אותה בעבר, אך הפעם במתכונת "פופית" ומסחרית יותר. הניסיון לשלב את שני הסגנונות נכשל והאלבום לא נמכר היטב וקיבל ביקורות שליליות. אך האלבום כלל שלושה להיטים Shipwrecked, Not About Us ו-Congo שהיה השיר שגרם לאלבום הזה לזכות בפופולריות. עטיפת האלבום עוצבה על ידי חברת Wherefore Art? אשר גם יעצבו את עטיפת אלבום האוסף של הלהקה, Turn It On Again: The Hits. Calling All Staitions - 5:43 Congo - 4:51 Shipwrecked - 4:23 Alien Afternoon - 7:51 Not About Us - 4:38 If That's What You Need - 5:12 The Dividing Line - 7:45 Uncertain Weather - 5:29 Small Talk - 5:02 There Must Be Some Other Way - 7:54 No Man's Fool - 8:46 ריי וילסון - שירה טוני באנקס - קלידים מייקל ראת'רפורד - גיטרה בס, גיטרה ניר צידקיהו - תופים ניק דבירגילו - תופים מידע על האלבום Calling All Stations באתר MusicBrainz מידע על האלבום Calling All Stations באתר AllMusic האלבום Calling All Stations באתר Discogs האלבום Calling All Stations באתר יוטיוב
פול לוי

פול פּיֶיר לוי (בצרפתית: Paul Pierre Lévy; ‏15 בספטמבר 1886 – 15 בדצמבר 1971) היה מתמטיקאי יהודי-צרפתי. נודע בשל תרומותיו לתורת ההסתברות, ובפרט לתאוריה של מרטינגלים. לוי נולד בפריז, למשפחה שכבר כללה מספר מתמטיקאים. אביו לוסיאן לוי, היה בוחן באקול פוליטקניק, בו גם למד לוי, ופרסם בו את פרסומו הראשון בשנת 1905, בגיל 19, כשהוא עדיין איננו מוסמך. מורהו ומדריכו היה ז'אק אדמר. לאחר סיום לימודיו הוא שירת שנה בצבא, ולאחר מכן למד במשך שלש שנים בבית הספר למכרות, שם הוסמך לפרופסור. במהלך מלחמת העולם הראשונה, לוי ביצע עבודות מתמטיות עבור חיל התותחנים הצרפתי. ב-1920 מונה כפרופסור לאנליזה באקול פוליטקניק. בין תלמידיו שם היו בנואה מנדלברוט וז'ורז' מת'רון. הוא לימד שם עד פרישתו בשנת 1959, למעט הפסקה במהלך מלחמת העולם השנייה, אז ברח עקב יחס ממשלת וישי ליהודים. לוי תרם תרומות מהותיות רבות לתורת ההסתברות וליצירת התיאוריה של תהליכים סטוכסטיים. הוא הציג את הרעיון של 'התפלגות יציבה', התפלגות השומרת צורתה תחת צירוף ליניארי, והוכיח גרסה כללית של משפט הגבול המרכזי. לוי קיבל מספר תארים, בין השאר חברות באקדמיה הצרפתית למדעים וחברות כבוד בחברה המתמטית של לונדון. מדיה וקבצים בנושא פול לוי בוויקישיתוף פול לוי, באתר פרויקט הגנאלוגיה במתמטיקה פול לוי, באתר MacTutor (באנגלית) פול לוי, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דבר הלמד מסופו

דבר הלמד מסופו היא אחת מן י"ג מידות שהתורה נדרשת בהן. משמעות המידה היא, שכאשר התורה איננה מפרשת בדין מסוים את כל פרטיו, יש לנו לדרוש וללמוד מן הדין הסמוך לו על פרטי הדין. למרות שמו של הכלל, אין הכוונה שהדין המלמד צריך להכתב לאחרי הדין הנלמד, אלא אף אם הדבר להפך, שהתורה כתבה בהתחלה את הדין המבואר הרי שאפשר ללמוד ממנו לדין שאיננו מבואר. אך בכל זאת המידה מכונה "דבר הלמד מסופו", בגלל שבדרך כלל הסדר הוא שפירוש הדין נכתב רק לאחר שהדין עצמו כבר כתוב ונאמר. טעם אחר לכינוי המידה "דבר הלמד מסופו" הוא, שכאשר הלימוד הוא מדבר הכתוב בתחילת העניין, אין בכך כל-כך חידוש, שהרי זהו מעין הקדמה לדין שכתוב לאחר כך, ולכן מכונה המידה "דבר הלמד מסופו", שאפילו כאשר הלימוד הוא מסוף הנושא והדין, אפשר להסיק ממנו לגבי תחילת הדין. ישנה מחלוקת אמוראים האם למדים דבר מסופו או מתחילתו. על הפסוק וְכִי תָבֹאוּ אֶל הָאָרֶץ וּנְטַעְתֶּם כָּל עֵץ מַאֲכָל וַעֲרַלְתֶּם עָרְלָתוֹ אֶת פִּרְיוֹ שָׁלֹשׁ שָׁנִים יִהְיֶה לָכֶם עֲרֵלִים לֹא יֵאָכֵל אומר רבי יוסי, שאלמלא כתבה התורה "לא יאכל" הרי שהיינו למדים ב"דבר הלמד מתחילתו" שהתורה עוסקת בעץ מאכל, שהרי נאמר בתחילת הפסוק "ונטעתם כל עץ מאכל". והסיבה שהתורה כתבה "ונטעתם כל עץ מאכל", שהאיסור חל רק על עץ שניטע על מנת לאכול את פריו. אך רבי יונה סובר, שאם לא היה כתוב "עץ מאכל" הרי היינו למדים מ"דבר הלמד מסופו", שנאמר "ובשנה החמישית תאכלו את פריו". התורה אומרת אִישׁ אִישׁ אֶל כָּל שְׁאֵר בְּשָׂרוֹ לֹא תִקְרְבוּ לְגַלּוֹת עֶרְוָה אֲנִי ה' , אך התורה איננה מפרטת מהי הערוה אודותה מדבר הפסוק, ובכך אוסרת התורה נישואים אל כל הקרובים. למדים אנו מהמשך הכתובים המונים את הערוות האסורות בביאה, שעליהם מדברת התורה ולא על כל קרבה. כתוב כִּי תָבֹאוּ אֶל אֶרֶץ כְּנַעַן אֲשֶׁר אֲנִי נֹתֵן לָכֶם לַאֲחֻזָּה וְנָתַתִּי נֶגַע צָרַעַת בְּבֵית אֶרֶץ אֲחֻזַּתְכֶם , אין הפסוק מפרט באיזה סוג בית חל דין צרעת הבית. ומשמע, שבכל סוגי הבתים - בין העשויים מעפר, אבנים ועץ, או שאינם עשויים אלא מבד וצמר - חל דין הצרעת. אך למדים אנו מסופו, שנאמר וְנָתַץ אֶת הַבַּיִת אֶת אֲבָנָיו וְאֶת עֵצָיו וְאֵת כָּל עֲפַר הַבָּיִת וְהוֹצִיא אֶל מִחוּץ לָעִיר אֶל מָקוֹם טָמֵא , שדווקא כאשר הבית עשוי מאבנים, עצים ועפר אז חלים עליו דיני צרעת הבית, אך אם אינו מורכב מכל השלשה - אין בו דיני צרעת הבית. בין הראשונים, ישנה מחלוקת אודות מידת דבר הלמד מסופו, האם היא מידה נפרדת או שהיא חלק ממידת דבר הלמד מעניינו. יש הסוברים שהיא מידה נפרדת ממידת דבר הלמד מענינו, ויש שכתבו בשבע המידות שמנה הלל הזקן שבהם התורה נדרשת, לא נמנית המדה. ייתכן שזהו משום שהלל סובר שהיא בכלל מידת "דבר הלמד מעניינו". דבר הלמד מעניינו מידות אהרן פרק ט"ו ראב"ד לתורת כהנים סוף פרשת אחרי. תלמוד ירושלמי, מסכת פאה פרק א', הלכה א'. ויקרא יט, כג. שם, כה. ויקרא יח, ו. שם יד, לד. שם, מה. פירוש רבי סעדיה גאון על י"ג מדות, הובא באבודרהם בסדר תפלות של חול; מדות אהרן פ"א פירוש רש"י על י"ג מדות; ספר הכריתות, בתי מדות; ראב"ד לתורת כהנים; אבודרהם שם בשם רש"י והרא"ש; הליכות עולם בתחילת שער ד'. אבות דרבי נתן פרק לז פירוש רבינו הלל לתורת כהנים, נדפס בספר היובל לכבוד ד"ר שמואל אברהם פוזננסקי
מכל גז

מכל גז (קרוי גם בלון גז, המונח המקצועי הוא גליל מיטלטל לגז) הוא כלי קיבול נייד המשמש לאחסון גז מעל ללחץ האטמוספירי. מכל גז עשוי מחומר מתכתי, לרוב מסגסוגת אלומיניום או מפלדה. גוף המכל צורתו גליל סגור מצדו התחתון. לתחתית הגליל מחוברת רגל להעמדה יציבה של המכל. לחלקו העליון של הגליל מחוברת כתף בצורת חרוט מעוגל, המסתיימת בצוואר צר עם תבריג חיצוני. בתוך הצוואר מורכב שסתום המאפשר את הזרמת הגז אל תוך המכל וממנו. בנפרד מהמכל קיים מכסה בטיחות (בדרך כלל מחומר פלסטי) המוברג על צוואר המכל בעת שזה לא בשימוש. לעיתים מוסיפים למכל "כתר" בחלקו העליון על מנת להגן על השסתום מפגיעות פיזיות. בישראל חייבים מכלי גז לעמוד בתקן ת.י. 712: גלילים מיטלטלים לגזים. מכלי גז פחמימני מעובה המשמש למשל לבישול והסקה. בשימוש רפואי, עבור חמצן בריכוזים גבוהים ובלחץ רב עבור חולים הסובלים מבעיות נשימה. בצלילה משמשים לאחסון אוויר או תערובות אוויר (כגון נייטרוקס). גזים לשימוש תעשייתי כגון למבערים. https://www.osh.org.il/uploadfiles/b009_rituh-gaz_3.pdf ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
איוואן קלאייב

איוואן קלאייב (ברוסית: Иван Платонович Каляев;‏ 24 ביוני 1877 - 10 במאי 1905) היה משורר רוסי, מהפכן וחבר במפלגה הסוציאל-רבולוציונרית. קלאייב התנקש בחייו של סרגיי אלכסנדרוביץ' רומנוב והוצא להורג על כך. קלאייב נולד כבן לקצין משטרה בוורשה. החל משנת 1897 הוא למד באוניברסיטת סנקט פטרבורג והשתתף במחאות הסטודנטים. הוא נכלא, גורש מהאוניברסיטה וגורש ליקטרינוסלב. עם חזרתו הצטרף למפלגת הפועלים הסוציאל-דמוקרטית הרוסית, שאז עוד לא היו מחולקים לבולשביקים ומנשביקים, אבל עזב את המפלגה, כי לא הייתה מהפכנית מספיק לטעמו. הוא עבר ללבוב ולמד באוניברסיטה שם. הוא חיפש קשר עם מהפכנים שהגיעו מרוסיה. זמן קצר לאחר מכן הוא נעצר בברלין בגלל אחזקת ספרות מהפכנית שהייתה מיועדת לרוסיה. ממשלת גרמניה הסגירה אותו לרוסיה, שם ישב שוב בכלא וגורש לירוסלבל. שם הוא הכיר את הסוציאל-רבולוציוניים והשתכנע שמעשי טרור יקדמו את מטרתו. הוא פגש את יונה אזף ושכנע אותו, שהוא מוכן לפעולה. קלאייב השתתף בהתנקשות בשר הפנים ויאצ'סלב פלבה, והקורבן הבא תוכנן להיות סרגיי אלכסנדרוביץ' רומנוב. ההתנקשות תוכננה ל-15 בפברואר 1905. רומנוב נסע להופעה בתיאטרון בולשוי, ועל קלאייב הוטל להשליך פצצה לכרכרה כשרומנוב יתקרב לתיאטרון. שניות ספורות לפני הטלת הפצצה הוא הבחין באשתו אליזבת, נסיכת הסה ובילדים בכרכרה וביטל את תוכניתו. יומיים לאחר מכן הוא הרג אותו ואת הרכב קרוב לקרמלין. הוא נעצר מיד, כי לא התכוון להינצל. כמה ימים לאחר מכן ביקרה אותו אלמנתו של רומנוב. היא ניסתה לשכנע אותו להתחרט על מעשיו, אך הוא סירב. בבית המשפט הוא אמר: "איני מואשם, אני שבוי. אנחנו במלחמה. אתם נציגי ההון והכוח, אני נוקם העם, סוציאליסט ומהפכן." קלאייב הוצא להורג במבצר שליסלבורג ב-23 במאי. ההתנקשות ובעיקר ההיסוס בניסיון הראשון היוו השראה עבור אלבר קאמי ברומן "הצודקים" (1949). מדיה וקבצים בנושא איוואן קלאייב בוויקישיתוף 6 ביולי 1877 - 23 במאי 1905 לפי הלוח הגרגוריאני